Folketing
1997-12-03

Jamen jeg kan sige til fru Auken, at i modsætning til fru Auken læser vi altså de bilag, vi får i Retsudvalget, nogenlunde samtidig med, at de kommer. Og selvfølgelig har vi længe vidst, at det her har foreligget, men det er magtpåliggende for os. Men nu kan jeg jo så konstatere - måske var jeg uopmærksom under ministerens første indlæg - at justitsministeren har sagt, at det kommer i løbet af ganske kort tid, og det må vi så leve med i den tid, og dér kan jeg sige på Venstres vegne, at det kan vi fint leve med.